TNDT เพิ่มน้ำหนักตลาด ตปท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

นายสหวัสส์ เตชาชาญ ผู้จัดการฝ่ายพัฒนาธุรกิจ บริษัท ไทย เอ็น ดี ที (TNDT) ผู้ประกอบธุรกิจให้บริการตรวจสอบและทดสอบทางวิศวกรรมความปลอดภัย ด้วยกระบวนการทดสอบโดยไม่ทำลาย (Nondestructive TestingNDT) เปิดเผยแผนงานในปี 2554 ว่า จะเพิ่มน้ำหนักการขยายงานตรวจสอบในต่างประเทศมากขึ้น เช่น ซูดาน มาดากัสการ์ เวียดนาม และอินโดนีเซีย โดยตั้งเป้าสัดส่วนรายได้จากต่างประเทศอยู่ที่ 10% เพิ่มขึ้นจากปีนี้ที่คาดว่าจะอยู่ที่ 5% หลังจากที่ศูนย์บริการทดสอบและตรวจสอบด้านวิศวกรรมบริการที่ จ.ระยอง จะเปิดให้บริการเชิงพาณิชย์ตั้งแต่วันที่ 11 ม.ค. 2554 ทำให้บริษัทสามารถให้บริการอย่างครบวงจรและสามารถเข้าถึงกลุ่มลูกค้าเป้าหมายได้ดียิ่งขึ้น
สำหรับแนวโน้มผลงานในไตรมาส 4 ปีนี้น่าจะดีต่อเนื่องจากไตรมาส 3 เนื่องจากการรับรู้รายได้จากงานในมือกว่า 60 ล้านบาทจากที่มีทั้งหมด 260 ล้านบาทเศษ นอกจากนี้บริษัทยังอยู่ระหว่างการยื่นประมูลงานใหม่ทั้งในและต่างประเทศมูลค่ารวม 55 ล้านบาท ซึ่งจะทราบผลในเดือน ธ.ค.และบริษัทคาดว่าจะได้รับงานในสัดส่วน 50% และจะทยอยรับรู้รายได้บางส่วนทันปีนี้